Arvikan kunta

Arvikan kunta () on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Arvika. Kunnan maapinta-ala on 1 649,03 neliökilometriä (1.1.2016) ja asukasluku 25 932 henkeä (31.12.2020). Ylöjärvi on Arvikan ystävyyskaupunki Suomessa. Vuonna 2007 kunnassa oli 79,89 km² peltoa, joten saman ajankohdan maapinta-alaan vertaamalla saadaan peltojen osuudeksi 4,8 prosenttia kunnan maapinta-alasta. ==Kuntajaon kehitys== Vuonna 1821 perustettu Arvikan kauppala oli yksi niistä alkuperäisistä kahdeksasta kauppalasta, jotka muodostivat oman kuntansa vuoden 1862 kunnallislakien astuessa voimaan. Vuonna 1911 kauppala muutettiin Arvikan kaupungiksi. Arvikan maalaiskuntaan perustettiin Hagan taajaväkinen yhdyskunta. Osa maalaiskuntaa liitettiin kaupunkiin vuonna 1921, jolloin taajaväkinen yhdyskunta lakkautettiin. Loppuosa maalaiskunnasta liitettiin kaupunkiin vuonna 1944. Vuoden 1952 kuntauudistuksessa muodostettiin seuraavat "suurkunnat": * Brunskog (Brunskog, Boda ja Mangskog) * Glava (ei muutosta) * Gunnarskog (Bogen ja Gunnarskog) * Stavnäs (Högerud, Stavnäs ja Värmskog) * Älgå (Ny ja Älgå) Arvikan kaupunkiin uudistus ei vaikuttanut. Vuonna 1971 Arvikan kaupunki ja yllä mainitut viisi maalaiskuntaa muodostivat nykyisen Arvikan kunnan. Värmskögin alue Stavnäsin maalaiskunnasta liitettiin kuitenkin Grumsin kuntaan ja Bodan alue Brunskogin maalaiskunnasta Kilin kuntaan. ==Vaakuna== Nykyinen vaakuna on entisen Arvikan kaupungin vaakuna. Myös kaikilla maalaiskunnilla oli oma vaakuna. Gunnarskogin maalaiskunnan vaakunan ahma on samassa asennossa kuin Suomessa Kittilän vaakunassa. Kuva:Brunskog vapen.svg|Brunskogin maalaiskunta Kuva:Glava vapen.svg|Glavan maalaiskunta Kuva:Gunnarskogs vapen.svg|Gunnarskogin maalaiskunta Kuva:Stavnäs vapen.svg|Stavnäsin maalaiskunta Kuva:Älgå vapen.svg|Älgån maalaiskunta ==Väestönkehitys== Kunnan väestö taustan mukaan on esitetty seuraavassa taulukossa. Tausta Tarkempi jaottelu Henkilöä (31.12.2015) % Ulkomaalaistaustaiset Ulkomailla syntyneet 2 921 11,3 Ulkomaalaistaustaiset Ruotsissa syntyneet, joiden molemmat vanhemmat syntyneet ulkomailla 557 2,2 Ruotsalaistaustaiset Ruotsissa syntyneet, joiden vanhemmista toinen syntynyt Ruotsissa ja toinen ulkomailla 1 972 7,6 Ruotsalaistaustaiset Ruotsissa syntyneet, joiden molemmat vanhemmat syntyneet Ruotsissa 20 391 78,9 Hieman vanhempien vuoden 2009 lopun tietojen mukaan kunnassa asui 144 Suomessa syntynyttä, mikä vastasi 0,6 prosenttia kunnan väestöstä. Vielä vanhempien vuoden 1984 lopun tietojen mukaan 4,9 prosenttia kunnan asukkaista oli ulkomailla syntyneitä. Tuolloin kunnassa asui 156 Suomessa syntynyttä, mikä vastasi 0,6 prosenttia kunnan väestöstä. Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 175 049 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 79 000 kruunua. Vuoden 2011 lopussa kunnan väestö jakautui eri ikäryhmiin seuraavasti: * 0–17-vuotiaat: 18,2 % * 18–64-vuotiaat: 58,5 % * 65 vuotta täyttäneet: 23,3 % ==Elinkeinot== Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon. ==Taajamat== Kunnassa on 7 taajamaa, joiden osuus kunnan väestöstä vuoden 2010 lopussa oli 63,9 prosenttia. Taajamien ulkopuolella asui tuolloin 9 410 asukasta. Seuraavassa on lueteltu kunnan alueella sijaitsevat taajamat väkilukuineen: # Taajama Väkiluku (31.12.2010) 1 Arvika 14 244 2 Jössefors 732 3 Edane 706 4 Sulvik 312 5 Klässbol 293 6 Gunnarskog 290 7 Åmotfors* 47 Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Åmotforsin taajamassa on 1 410 asukasta, ja se kuuluu pääosin Edan kuntaan. ===Entiset taajamat=== Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia: * Glava ===Pientaajamat=== Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat: * Blakstadsfors / Säftered * Bron * Västra Sund (osa) * Fröbol * Glava * Gravås * Högvalta * Mangskog * Nedre Rackstad + Holm * Ottebol * Slobyn * Stömne * Västra Furtan * Västra Jössefors + Kolbotten ===Entiset pientaajamat=== Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: * Björkenäs * Bålgård (eteläinen osa) * Gamla Bruket * Grytterud + Rinnen * Järperud * Semnebyn + del av Fjäll * Tjärnebacka * Vikene ==Kunnanvaltuusto== Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Arvikan kunnanvaltuustossa vuodesta 1973 lähtien. ==Piirit== Vuodesta 2016 alkaen kunta on jaettu seuraaviin piireihin: * Arvikan kaupunkipiiri (Arvika stadsdistrikt) * Arvikan maalaispiiri (Arvika landsdistrikt) * Bogenin piiri * Brunskogin piiri * Glavan piiri * Gunnarskogin piiri * Högerudin piiri * Mangskogin piiri * Nyn piiri * Stavnäsin piiri * Älgån piiri ==Seurakunnat== Vuoden 2012 aluejaon mukaan kunnassa on seuraavat Ruotsin kirkon seurakunnat: * Arvika östra * Arvika västra * Stavnäs-Högerud * Glava * Gunnarskog * Ny * Älgå * Mangskog * Brunskog ===Historialliset seurakunnat=== Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin. * Arvika västra (Arvika, Arvika landsförsamling) * Arvika östra (Arvika köping, Arvika stadsförsamling) * Bogen * Brunskog * Brunskogs västra kbfd* * Brunskogs östra kbfd* * Glava * Gunnarskog * Högerud * Mangskog * Ny * Stavnäs * Älgå ===Kirkot=== Kuva:Bogens_kyrka_1.jpg|Bogenin kirkko Kuva:Brunskogs_kyrka_nordostvy.jpg|Brunskogin kirkko Kuva:|Edanen kappeli Kuva:Glava_kyrka-view03.jpg|Glavan kirkko Kuva:Gunnarskogs_kyrka_1922.jpg|Gunnarskogin kirkko Kuva:|Högerudin kirkko Kuva:|Korsetin kappeli Kuva:Mangskogs_kyrka_old1.jpg|Mangskogin kirkko Kuva:MikaeliVy.jpg|Mikaelikyrkan Kuva:Ny_kyrka_church_view01.jpg|Nyn kirkko Kuva:Stavnäs_kyrka_old1.jpg|Stavnäsin kirkko Kuva:Arvika_Trefaldighetskyrkan.jpg|Trefaldighetskyrkan Kuva:Alga_kyrka_view.jpg|Älgån kirkko == Lähteet == == Aiheesta muualla== * Arvikan kunnan kotisivut * ArvikaFestivalen * CiberCity: Arvika * iu:ᐊᕐᕕᑲ